kardosdrur/scandi-wiki huggingface dataset:
Anna Massey

Anna Raymond Massey (født 11. september 1937, død 3. juli 2011) var en engelsk skuespiller, der blandt andet er kendt for at spille voldtægts- og mordoffer i Alfred Hitchcocks Frenzy (1972) samt for sin hovedrolle i tv-filmatiseringen af romanen Hotel du Lac (1986).

Massey var datter af et skuespillerpar, canadisk-amerikanske Raymond Massey og engelske Adrienne Allen, og hendes bror Daniel Massey var ligeledes skuespiller. Anna Massey fik scenedebut i 1955 i The Reluctant Debutante uden at have en formel uddannelse, og hun blev nomineret til en Tony Award for sin præstation. Hun var en alsidig skuespiller, der optrådte både på scenen, i film og på tv. Således modtog hun en Laurence Olivier-teaterpris for sin rolle som fru Prism i en opsætning af Bunbury (The Importance of Being Earnest) på National Theatre i 1982, og hendes præstation i tv-filmen Hotel du Lac (1986) indbragte hende en Bafta året efter.

Anna Massey var gift med skuespillerkollegaen Jeremy Brett (1958-1962), med hvem hun fik sønnen David, og fra 1988 med lægen Uri Andres. Hun modtog i 2005 en CBE for sin indsats inden for skuespil.

Filmografi 
Anna Massey har blandt andet medvirket i følgende spillefilm:
 Fotomodeller jages (1960)
 Bunny Lake savnes (1965) 
 Spejlkrigen (1970)
 Frenzy (1972)
 Et dukkehjem (1973)
 Sweet William (1980)
 Bjergbestigeren (1982)
 Sacred Hearts (1985)

Referencer

Eksterne henvisninger 
 

Skuespillere fra England
Vera Galusjka-Dujunova

Vera Illarionovna Galusjka-Dujunova (, født 11. april 1945, død 2. marts 2012) var en sovjetisk volleyballspiller, der spillede på det sovjetiske landshold ved blandt andet OL 1968 og 1972). 

Hun var født Galusjka i Krasnodar og begyndte at spille volleyball i hjembyens klub Dynamo i 1961. I perioden 1965-1975 spillede hun i Dynamo Tasjkent. Hun spillede på landsholdet i perioden 1966-1974, og hun var dermed en del af det hold, der dominerede sporten i 1960'erne og begyndelsen af 1970'erne, hvor det blev til guldmedalje ved både OL 1968 og OL 1972. Desuden vandt Sovjetunionen VM-guld i 1970 og -sølv i 1974, ligesom det blev til guld ved World Cup 1973 og Universiaden samme år.

Efter sin aktive karriere arbejdede Galusjka-Dujunova (som hun hed fra 1969) som træner i sin sport i Usbekistan. Senere fungerede hun på det organisatoriske plan, blandt andet en periode som præsident for de usbekiske olympiske deltagere, formand for Usbekistans volleyballforbund og vicepræsident for landets olympiske komité.

Referencer

Eksterne henvisninger 

Volleyballspillere
Deltagere for Sovjetunionen ved sommer-OL 1968
Deltagere for Sovjetunionen ved sommer-OL 1972
Medaljevindere ved sommer-OL 1968
Medaljevindere ved sommer-OL 1972
Olympiske mestre fra Sovjetunionen
Nicolas Hald Willumsen

Nicolas Hald Willumsen (født 1. januar 2001 i Gilleleje) er en dansk professionel fodboldspiller. Nicolas Willumsen spiller i FC Helsingør og har nummer 29.  

Han har spillet for Lyngby Boldklubs ungdomshold 2015-2017, hvorpå han skiftede til FC Helsingør. Han fik i efteråret 2017 som blot 16-årig en professionel kontrakt med klubben og blev snart efter for første gang udtaget til Helsingørs førstehold. Han fik superligadebut i en kamp mod Hobro 30. april 2018.

Karriere 
Spillerkarriere

Han startede sin karriere i Gilleleje BK, hvor han spillede ungdomsfodbold.

I 2015 blev han scoutet af Lyngby BK, og der spillede han rigtig godt, og Lyngby BK udviklede Nicolas rigtig meget. Men i 2017 viste FC Helsingør interesse for Nicolas, og han skiftede på et fri transfer. I slutningen af 2017 fik Nicolas en kontrakt i klubben og blev en del af Superliga-truppen. Den 30. april 2018 fik han den første debut i superligaen, og det var mod Hobro.

Titler 

 2010: Årets spiller Gilleleje BK
 2011: Årets Angriber Gilleleje BK
 2012: Årets spiller Gilleleje BK
 2014: Årets spiller Gilleleje BK
2017/18: Topscorer U17 Divisionen (33 mål)

Referencer 

Fodboldspillere fra Danmark
Fodboldspillere fra FC Helsingør
Personer fra Gilleleje
H. Huntsman & Sons

H. Huntsman & Sons (Huntsman of Savile Row) er et luksusmodehus og skrædderi i Savile Row 11 i London. Virksomheden er kendt for sit traditionelle engelske skræddersyede herretøj, ready-to-wear kollektioner i kashmiruld og lædertilbehør.

Huntsman blev grundlagt i 1849 på Savile Row, og syede tøj til herrer og damer. I 1886 modtog firmaet sin første Royal Warrant som Leather Breeches Maker (fabrikant af læderknæbukser) til HRH Prince of Wales, den senere Edward 7. af Storbritannien. Dette blev fulgt op af en Royal Warrant fra Prins Albert af Sachsen-Coburg og Gotha og Victoria af Storbritannien i 1888. Siden har skrædderiet været kongelig hofleverandør til flere andre monarker.

Huntsman var en af grundlæggerne af Savile Row Bespoke Association, som er handelsorganisationen der beskytter og fremmer skrædderarbejdet fra Savile Row.

I september 2017 tjente Huntsman som inspiration til Matthew Vaughns actionfilm Kingsman: The Golden Circle.

Referencer 

Beklædningsvirksomheder fra Storbritannien
Tøjmærker
Etableret i 1849
Virksomheder i London
Forfatterens død

"Forfatterens død" (Fransk: La mort de l'auteur) er et essay af den franske litterat Roland Barthes (1915-80). Barthes' essay fra 1967 er et modargument mod den traditionelle litteraturkritiks praksis om at inkorporere en forfatters intentioner og biografi i fortolkning af en tekst. Barthes skelner således mellem forfatterens liv og hendes værker og understreger, at de biografiske detaljer i ikke er en del af det litterære objekt. Derfor skal biografien heller ikke spille en rolle i vores forståelse af et givent værk. Barthes påpeger også, at det er teksten, der "taler" til læseren og ikke forfatteren af kød og blod. Denne pointe ligger i forlængelse af Barthes' poststrukturalistiske baggrund, hvori det er en central tanke, at teksters betydning kommer af eksisterende sproglige og kulturelle koder, som forfatteren nok kan trække på eller aktivere, men som forfatteren i sidste ende ikke er ophavsmand (m/k) til. "It is language which speaks" argumenterer Barthes "not the author."

Barthes mener derimod, at henvisninger til forfatteren begrænser kritikerens analytiske muligheder og i tråd med denne tanke, mener Barthes, at det at påkalde forfatteren i litteraturkritik svarer til at begrænse den litterære tekst. Idéhistorikeren Victoria Höög udlægger det således, at Barthes' idé er et modsvar til en klassisk tradition inden for litteraturteori hvori forfatteren tænkes som værende "som en far eller mor i forhold til sin tekst." I denne tradition blev/bliver tekstens udsagn anskuet ud fra forfatterens liv og intentioner og ifølge Höög så Barthes dette fortolkningsmæssige greb som "et forsøg på at fiksere en betydning, man ikke kan nå hen til. Forfatterens hensigter er kun til dels kendt for hende selv, og der findes ingen entydig korrelation mellem forfatterens tidligere jeg og teksten."

Ifølge litteraten Andrew Bennett har Barthes' essay nogle svagheder ift. for grandiøse generaliseringer, manglende akademisk præcision og litteraturhistoriske problemer, men Bennett mener ikke desto mindre, at Barthes påpeger en central forskel mellem mundtligt sprog og skriftsproget. Modsat det talte ord, der forsvinder, hvis det ikke optages, så bliver det skrevne ord ved med at findes selv efter ophavsmanden ikke findes mere. Bennett sporer denne pointe tilbage til Platon og mener, at denne grundlæggende observation er ganske ukontroversiel.

Beslægtede begreber 
Ofte ses dette begreb diskuteret ift. Michel Foucaults idé om forfatterfunktionen eller ift. litteraturkritikerne W. K. Wimsatt og Monroe Beardsley, der i det berømte essay "The Intentional Fallacy" (1946) argumenterede for, at vores viden om en specifik forfatter ikke bør anses for at relevant at inddrage i en evaluering af et værk. I modsætning til nykritikerne Wimsatt og Beardsley handler sagen for Barthes sig dog ikke om æstetisk evaluering af tekster, men om at afklare grundlaget for vores forståelse af tekster.

Noter 

Litteratur fra Frankrig
Litteratur i 1967
Litteraturkritik
Kreis Coesfeld

Kreis Coesfeld [] ligger i Münsterland i Westfalen i den nordlige del af den tyske delstat Nordrhein-Westfalen og blev dannet i forbindelse med områdereformen  1. januar 1975. Den hører til  Regierungsbezirk Münster og er en del af Landschaftsverband Westfalen-Lippe. Administrationsby i  Kreisen er byen Coesfeld.

Geografi 
Hele Kreis Coesfeld ligger i Münsterland. Højeste punkt kreisen og i  Münsterland er 187 moh. ved Longinusturm i Baumbergen.

Nabokommuner og -byer 
Kreis Coesfeld grænser (med uret fra nord) til Kreis Steinfurt, til den kreisfri by Münster, til Kreis Warendorf, til den  kreisfri by Hamm samt til kreisene Unna, Recklinghausen og Borken.

Byer og kommuner
Kreis Coesfeld er inddelt i elleve byer og kommuner med i alt   indbyggere pr.

Eksterne henvisninger 

 Officielt websted
 Kulturatlas Coesfeld

Landkreis i Nordrhein-Westfalen
CA (a-kasse)

CA er en a-kasse for primært civiløkonomer og lignende faggrupper med omkring 63.000 medlemmer (2019).

Historie 

CA blev ifølge Det Centrale Virksomhedsregister grundlagt i 1975 som Civiløkonomernes A-kasse, skiftede i 2006 navn til "C3, ledelse og økonomi - A-Kasse" og i 2007 til CA a-kasse.

Medlemmer 

A-kassen var i mange år forbeholdt civiløkonomer (typisk folk med en uddannelse fra en handelshøjskole eller et handelsakademi). I 2007 blev CA tværfaglig og kan i dag optage alle typer medlemmer. Fokus er dog stadig på studerende eller færdiguddannede fra handelshøjskoler og erhvervsakademier med fokus på ’business’ – dvs. folk der arbejder med eller studerer ledelse, økonomi, marketing, HR, IT o.l.

Kontorer 

CA har hovedkontor i Gentofte og derudover lokale kontorer i Aarhus, Odense, Aalborg, og Kolding.

Repræsentantskab og bestyrelse 

Repræsentantskabet er den øverste myndighed i CA. Der er valg til repræsentantskabet hvert andet år, hvor 13 ud af 26 pladser i Repræsentantskabet besættes ved en elektronisk afstemning blandt alle medlemmerne. Hvert medlem af repræsentantskabet vælges for en fireårig periode. Repræsentantskabet mødes som regel to gange om året og er med til at lægge linjen for CA’s strategi og udvikling. Det vælger også CA’s bestyrelse på fem medlemmer og to suppleanter.

Kilder

Eksterne henvisninger 
 CA's hjemmeside

A-kasser i Danmark
Etableret i 1975
Anne Müller

Anne Müller (født 5. juli 1983 i Wattenscheid, Tyskland) er en tidligere tysk håndboldspiller, der spillede for Tysklands kvindehåndboldlandshold.

Hun spillede for Bayer Leverkusen fra 2002 til 2010 og HC Leipzig til 2015. Hun skiftede til Borussia Dortmund Handball i 2015 hvor hun spillede indtil, hun stoppede karrieren i 2019.

Hun vandt bronze, med , ved VM 2007 i Frankrig og deltog også ved Sommer-OL 2008 i Beijing.

Referencer

Eksterne henvisninger 

Håndboldspillere fra Tyskland
Håndboldspillere fra HC Leipzig
Håndboldspillere fra Borussia Dortmund Handball
Ole Højriis Kristensen

Ole Højriis Kristensen er en dansk iværksætter der bor i Fredensborg, men han er oprindeligt fra Børkop.

Han har været tilknyttet selskaberne Trendsales, Saxo Bank, Vodafone, ZYB, Sitevision, Okristensen ApS m.fl.

I 2008 indbragte salget af ZYB til Vodafone omkring 50 millioner dollars til de tre grundlæggere, der udover Ole Højriis Kristensen bestod af Tommy Ahlers og Morten Lund.

I 2016 var Ole Højriis Kristensen direktør for Trendsales.

Referencer 

Iværksættere fra Danmark
Stella Kramer

Stella Kramer (født 22. marts 1989 i Herdecke, Tyskland) er en tysk håndboldspiller, der spiller i Borussia Dortmund Handball og Tysklands kvindehåndboldlandshold.

Referencer 

Håndboldspillere fra Tyskland
Internetafhængighed

Internetafhængighed (IAD fra engelsk internet addiction disorder) er ikke en anerkendt diagnose i Danmark eller internationalt.

Begreber som "skærmafhængighed", "internetafhængighed" og "mobilafhængighed" er blevet brugt hyppigt i den offentlige debat, men anerkendes ikke som former for misbrug eller adfærdsafhængighed i hverken WHOs sygdomsklassifikationssystem ICD-10 (der bruges af det danske sundhedssystem og psykologforeningen) eller den amerikanske DSM-V, der udgives af den amerikanske psykiatrisammenslutning APA.

Kilder/referencer

Internetkultur
Pornografi
Afhængighed
Menneske-datamaskine interaktion
John Atyeo

Peter John Walter Atyeo (født 7. februar 1932, død 8. juni 1993) var en engelsk fodboldspiller (angriber).

Atyeo spillede hele 15 sæsoner hos Bristol City. Han spillede næsten 600 ligakampe for klubben og scorede mere end 300 mål. Han havde desuden et kortvarigt ophold hos Portsmouth.

Atyeo spillede desuden seks kampe og scorede fem mål for Englands landshold. Hans debuterede i en venskabskamp mod Spanien 30. november 1955, hvor han scorede det ene mål i den engelske sejr på 4-1.

Referencer

Eksterne henvisninger 

Fodboldspillere fra England
Fodboldspillere fra Portsmouth F.C.
Fodboldspillere fra Bristol City F.C.
IAD

IAD eller iad har flere betydninger:
 Internetafhængighed - engelsk internet addiction disorder
 International Automotive Design - en britisk bilfabrikant
 IATA-lufthavnskode for Washington Dulles International Airport
 ICAO-lufthavnskode for AirAsia India
Colin Grainger

Colin Grainger (født 10. juni 1933 i Havercroft, England, død 20. juni 2022) var en engelsk fodboldspiller (venstre wing).

I løbet af sin 17 år lange karriere spillede Grainger blandt andet for Sheffield United, Sunderland og Leeds United.

Grainger spillede desuden syv kampe for det engelske landshold, som han debuterede for 9. maj 1956 i en venskabskamp mod Brasilien.

Referencer

Eksterne henvisninger 

Fodboldspillere fra England
Fodboldspillere fra Macclesfield Town F.C.
Fodboldspillere fra Doncaster Rovers F.C.
Fodboldspillere fra Wrexham F.C.
Fodboldspillere fra Sunderland A.F.C.
Fodboldspillere fra Port Vale F.C.
Fodboldspillere fra Sheffield United F.C.
Fodboldspillere fra Leeds United F.C.
Druk Air

Drukair Corporation Limited (Dzongkha: འབྲུག་མཁའ་འགྲུལ་ལས་འཛིན།), eller  Drukair — Royal Bhutan Airlines, er et bhutansk flyselskab, som flyver fra og har hovedkvarter i Paro, hvor landets internationale lufthavn, Paro lufthavn, ligger. De flyver til 12 destinationer i 6 lande.

Flyselskaber
Bhutan
Etableret i 1981
Micky Horswill

Michael Frederick Horswill (født 6. marts 1953 i Annfield Plain, England) er en engelsk tidligere fodboldspiller (midtbane).

Horswill tilbragte størstedelen af sin karriere i hjemlandet, hvor han blandt andet repræsenterede Sunderland, Hull City og Plymouth Argyle. Hos Sunderland var han i 1973 med til at vinde FA Cuppen efter finalesejr over Leeds United.

Efter at have haft et kortvarigt ophold hos en klub i Hong Kong stoppede Horswill sin karriere i 1984 med en kamp for Carlisle.

Titler 
FA Cup
 1973 med Sunderland

Referencer

Eksterne henvisninger 

Fodboldspillere fra England
Fodboldspillere fra Sunderland A.F.C.
Fodboldspillere fra Carlisle United F.C.
Fodboldspillere fra Plymouth Argyle F.C.
Fodboldspillere fra Manchester City F.C.
Fodboldspillere fra Hull City A.F.C.
Ron Guthrie

Ronald George "Ron" Guthrie (født 19. april 1944 i Burradon, England) er en engelsk tidligere fodboldspiller (forsvarer).

Ruthrie repræsenterede i løbet af sin karriere begge de to store North East-rivaler, Newcastle United og Sunderland. Han spillede i alt 122 ligakampe for de to klubber. Hos Sunderland var han i 1973 med til at vinde FA Cuppen efter finalesejr over Leeds United, og spillede hele kampen som venstre back.

Titler 
FA Cup
 1973 med Sunderland

Referencer

Eksterne henvisninger 

Fodboldspillere fra England
Fodboldspillere fra Newcastle United F.C.
Fodboldspillere fra Sunderland A.F.C.
Paro lufthavn

Paro lufthavn (Dzongkha: སྤ་རོ་གནམ་ཐང༌ paro kanam thang) (IATA: PBH, ICAO: VQPR) er en af de fire lufthavne i Bhutan. Med omgivende toppe så høje som 5500 meter anses lufthavnen for at være en af verdens mest udfordrende lufthavne, og kun et udvalg af piloter er certificeret til land i lufthavnen.

Lufthavne
Bhutan
Jimmy Montgomery

Jimmy Montgomery (født 9. oktober 1943 i Sunderland, England) er en engelsk tidligere fodboldspiller (målmand).

Montgomery spillede hele 17 år hos Sunderland A.F.C. i sin fødeby, og har rekorden for flest kampe nogensinde for klubben. Han spillede i alt 537 ligakampe for klubben og var i 1973 med til at vinde FA Cuppen efter finalesejr over Leeds United.

Senere i karrieren var Montgomery også tilknyttet blandt andet Birmingham City og Nottingham Forest. Hos sidstnævnte var han med til at vinde Mesterholdenes Europa Cup finale 1980 over Hamburger SV fra Tyskland. Montgomery sad dog på bænken hele kampen for Forest, hvis førstemålmand var legenden Peter Shilton.

Titler 
FA Cup
 1973 med Sunderland

Mesterholdenes Europa Cup
 1980 med Nottingham Forest

Referencer

Eksterne henvisninger 

Fodboldspillere fra England
Fodboldspillere fra Birmingham City F.C.
Fodboldspillere fra Sunderland A.F.C.
Fodboldspillere fra Southampton F.C.
Fodboldspillere fra Nottingham Forest F.C.
Dennis Tueart

Dennis Tueart (født 27. november 1949 i Newcastle-upon-Tyne, England) er en engelsk tidligere fodboldspiller (venstre wing).

På klubplan spillede Tueart størstedelen af sin karriere i hjemlandet for Sunderland og Manchester City, og havde desuden et ophold i USA hos New York Cosmos. Hos Sunderland var han i 1973 med til at vinde FA Cuppen efter finalesejr over Leeds United, mens han med Manchester City vandt Liga Cuppen i 1976 efter sejr i finalen over Newcastle United.

Tueart spillede desuden seks kampe og scorede to mål for Englands landshold. Han debuterede for holdet 11. maj 1975 i en EM-kvalifikationskamp mod Cypern.

Titler 
FA Cup
 1973 med Sunderland

Football League Cup
 1976 med Manchester City

Soccer Bowl
 1978 med New York Cosmos

Referencer

Eksterne henvisninger 

Fodboldspillere fra England
Fodboldspillere fra Stoke City F.C.
Fodboldspillere fra Sunderland A.F.C.
Fodboldspillere fra Burnley F.C.
Fodboldspillere fra Manchester City F.C.
Fodboldspillere fra Derry City F.C.
Fodboldspillere fra New York Cosmos
Personer fra Newcastle upon Tyne
Glyn Pardoe

Glyn Pardoe (født 1. juni 1946 i Winsford, England, død 26. maj 2020) var en engelsk fodboldspiller (back/angriber).

Pardoe spillede hele sin aktive karriere, fra 1962 til 1976, hos Manchester City. Han debuterede for klubben allerede som 16-årig i et opgør mod Birmingham City og nåede at spille mere end 300 ligakampe for klubben.

I løbet af sin karriere vandt Pardoe adskillige titler med Manchester City. Han vandt det engelske mesterskab med klubben i 1968, og FA Cuppen i 1969. I 1970 blev det til sejr i både Liga Cuppen og Pokalvindernes Europa Cup.

Titler 
Engelsk mesterskab
 1968 med Manchester City

FA Cup
 1969 med Manchester City

Football League Cup
 1970 med Manchester City

Pokalvindernes Europa Cup
 1970 med Manchester City

Referencer

Eksterne henvisninger 

Fodboldspillere fra England
Fodboldspillere fra Manchester City F.C.
Tommy Booth

Tommy Booth (født 9. november 1949 i Middleton, England) er en engelsk tidligere fodboldspiller (midterforsvarer) og senere -manager.

Booth tilbragte sin aktive karriere hos henholdsvis Manchester City og Preston North End. Længst tid (14 sæsoner) tilbragte han hos Manchester City.

I løbet af sin karriere vandt Booth adskillige titler med Manchester City. Han vandt det engelske mesterskab med klubben i 1968, og FA Cuppen i 1969. I 1970 blev det til sejr i Pokalvindernes Europa Cup, mens han i både 1970 og 1976 vandt Liga Cuppen.

Efter at have indstillet sin aktive karriere havde Booth desuden en kort karriere som manager for sin gamle klub som aktiv, Preston North End.

Titler 
Engelsk mesterskab
 1968 med Manchester City

FA Cup
 1969 med Manchester City

Football League Cup
 1970 og 1976 med Manchester City

Pokalvindernes Europa Cup
 1970 med Manchester City

Referencer

Eksterne henvisninger 

Fodboldspillere fra England
Fodboldspillere fra Manchester City F.C.
Fodboldspillere fra Preston North End F.C.
Fodboldtrænere fra England
Mercury City Tower

Mercury City Tower () er en 338,8 meter høj skyskraber i Moskva og en af de højeste bygninger i Europa. Skyskraberen er let at genkende grundet dens gyldne facade.

Tårne i Rusland
Beboelsesbygninger
Bygninger, konstruktioner og anlæg i Moskva
Etableret i 2013
Tommy Nutter

Tommy Nutter (født 17. april 1943, død 17. august 1992) var en britisk skrædder, der er berømt for at genopfinde jakkesættet fra Savile Row i 1960'erne i et samarbejde med Edward Sexton. Sammen åbnede de skrædderforretningen Nutters of Savile Row, som var den første nye skrædderi på gaden i 120 år.

Opvækst 
Nutter blev født i Barmouth, Merioneth som søn af Christopher Nutter og Dorothy (født Banister), og han voksede op i Edgware, Middlesex, hvor hans far ejede en cafe. Efter familien flyttede til Kilburn gik Nutter og hans bror David på Willesden Technical College. Nutter gik i første omgang i lære som vvs-montør, og herefter læste han arkitektur, men han forlod begge i en alder af 19 år, for at læse til skrædder på Tailor and Cutter Academy.

Karriere 
I begyndelsen af 1960'erne blev han en del af den traditionelle skrædder Donaldson, Williamson & Ward. Efter 7 år, i 1969, åbnede han Nutters of Savile Row sammen med skrædderen Edward Sexton på Savile Row nr. 35a. De blev finansiere af Cilla Black og hendes mand Bobby Willis, der var direktør i The Beatles' Apple Corps Peter Brown og advokat James Vallance-White.

Virksomheden blev hurtigt en succes, som kombinerede den traditionelle skrædderkunst med innovativt design. Han designede for Hardy Amies. Hans klienter inkluderede flere af investorerne, samt Sir Roy Strong, Mick Jagger, Bianca Jagger og Elton John. Desuden havde Nutters of Savile Row syet tøjet til tre af de fire medlemmer af The Beatles på coverbilledet af gruppens album Abbey Road fra 1969. George Harrison valgte at krydse vejen i cowboybukser.

I 1970'erne blev deres virksomhed mindre succesfuld, men forgrenede sig til ready to wear, som blev markedsført via Austin Reed. Virksomheden formåede også at udvide i Østasien, hvor han etablerede Savile Row-brandet i Japan. In 1976 Sexton købte Nutter ud af virksomheden. Herefter gik Nutter over til at arbejde for Kilgour French and Stanbury, hvor han styrede sit eget værksted. Sexton fortsatte med at drive Nutters of Savile Row indtil 1983, hvor Nutter flyttede tilbage til Savile Row med beklædningsbutikken "Tommy Nutter, Savile Row" i nr. 19. Den blev drevet frem til Nutters død, og blev bakket op af J&J Crombie Limited, som fortsatte med "Tommy Nutter"-brandet. Sexton åbnede også sin egen virksomhed på dette tidspunkt.

I 1980'erne beskrev han sine jakkesæt som en "krydsning mellem det storskuldrede Miami Vice-look og det autentiske fra Savile Row." Han skabte tøj til Jokeren, spillet af Jack Nicholson i filmen Batman fra 1989.

Nutter døde i 1992 på Cromwell Hospital i London, som følge af komplikation fra AIDS.

Referencer

Eksterne henvisninger 
 
 Victoria & Albert Museum: Blue check wool suit, Designed by Tommy Nutter, London, 1966
 Obituary in New York Times
 Nutters of Savile Row Website

Personer fra England
Harry Dowd

Henry William "Harry" Dowd (født 4. juli 1938, død 7. april 2015) var en engelsk fodboldspiller (målmand).

Dowd startede sin karriere hos Manchester City, som han repræsenterede i ni sæsoner. Han debuterede for klubben i december 1961 i et nederlag til Blackburn, og var med til at vinde både det engelske mesterskab og FA Cuppen med klubben. Senere repræsenterede han også Stoke City, Oldham Athletic og Northwich Victoria.

Titler 
Engelsk mesterskab
 1968 med Manchester City

FA Cup
 1969 med Manchester City

Referencer

Eksterne henvisninger 

Fodboldspillere fra England
Fodboldspillere fra Manchester City F.C.
Fodboldspillere fra Oldham Athletic A.F.C.
Fodboldspillere fra Northwich Victoria F.C.
Fodboldspillere fra Stoke City F.C.